CELEX: 62009CN0297
Language: fi
Date: 2009-07-29 00:00:00
Title: Asia C-297/09: Ennakkoratkaisupyyntö, jonka Gerechtshof te Amsterdam (Alankomaat) on esittänyt 29.7.2009 — Rikosoikeudenkäynti X:ää vastaan

16.1.2010   
            
            
               FI
            
            
               Euroopan unionin virallinen lehti
            
            
               C 11/11
            
         Ennakkoratkaisupyyntö, jonka Gerechtshof te Amsterdam (Alankomaat) on esittänyt 29.7.2009 — Rikosoikeudenkäynti X:ää vastaan
   (Asia C-297/09)
   2010/C 11/20
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof te Amsterdam
   
      Pääasian asianosainen
   
   
      Vastaaja: X
   
      Ennakkoratkaisukysymykset
   
   
               1)
            
            
               Kuuluuko Euroopan unionin sellaisen kansalaisen tilanne, jonka osalta on olemassa vakavia syitä epäillä, että pääsyy hänen oleskeluunsa jossakin muussa Euroopan yhteisön jäsenvaltiossa kuin siinä, jonka kansalainen hän on, on rikollisen toiminnan harjoittaminen, EY:n perustamissopimuksen, erityisesti EY 12 artiklan, EY 18 artiklan, EY 43 artiklan ja sitä seuraavien artiklojen sekä EY 49 artiklan vaikutusalueeseen tai soveltamisalaan?
            
         
               2)
            
            
               Jos vastaus kysymykseen 1 on myöntävä EY 18 artiklan osalta:
               
                           a)
                        
                        
                           Onko Alankomaiden [rikoslain] 67 §:n 2 momentin kaltaista säännöstä, siltä osin kuin se mahdollistaa sellaisten henkilöiden väliaikaisen vangitsemisen, jotka kuuluvat EY 18 artiklan vaikutusalueeseen mutta joilla on vakinainen asuin- tai oleskelupaikka jossakin muussa jäsenvaltiossa kuin Alankomaissa, pidettävä kyseisessä määräyksessä tarkoitetun matkustamis- ja oleskeluvapauden rajoituksena?
                        
                     
                           b)
                        
                        
                           Jos näin on, muodostaako tämä säännös, siltä osin kuin se mahdollistaa Euroopan unionin kansalaisten, joilla on vakinainen asuin- tai oleskelupaikka jossakin muussa jäsenvaltiossa kuin Alankomaissa, väliaikaisen vangitsemisen, kun sen todetaan olevan tehokkaan tutkinnan, syyttämisen ja oikeudenkäynnin edun mukaista, hyväksytyn oikeuttamisperusteen, joka perustuu yleistä etua koskeviin objektiivisiin ja kyseessä olevista henkilöistä riippumattomiin syihin, jotka ovat oikeassa suhteessa kansallisessa oikeudessa hyväksyttävästi tavoiteltuun päämäärään?
                        
                     
         
               3)
            
            
               Jos vastaus kysymykseen 1 on myöntävä EY 49 artiklan osalta, onko Alankomaiden [rikoslain] 67 §:n 2 momentin kaltaista säännöstä, siltä osin kuin se mahdollistaa jäsenvaltion kansalaisten, joilla on vakinainen asuin- tai oleskelupaikka muussa jäsenvaltiossa kuin Alankomaissa, väliaikaisen vangitsemisen, pidettävä EY 49 artiklassa ja sitä seuraavissa artikloissa tarkoitetun palvelujen vapaan liikkuvuuden rajoituksena, kun otetaan huomioon, että kyse on syrjinnästä, joka perustuu siihen, että palvelujen tarjoajalla ei ole vakinaista asuin- tai oleskelupaikkaa palvelujen tarjoamisvaltiossa mutta hänellä on sellainen jossain toisessa EY:n jäsenvaltiossa?
            
         
               4)
            
            
               Jos vastaus kysymykseen 2 tai 3 on kieltävä, onko Alankomaiden [rikoslain] 67 §:n 2 momentin kaltaista säännöstä, siltä osin kuin se mahdollistaa jäsenvaltion kansalaisten, joilla on vakinainen asuin- tai oleskelupaikka muussa jäsenvaltiossa kuin Alankomaissa, väliaikaisen vangitsemisen, pidettävä kansalaisuuteen perustuvana syrjintänä, joka on kielletty EY 12 artiklassa (EY:n perustamissopimuksen soveltamisalalla sovellettava yleinen syrjintäkielto), EY 43 artiklassa ja sitä seuraavissa artikloissa (kansalaisuuteen perustuvan syrjinnän kielto sijoittautumisvapauden soveltamisalalla) sekä EY 49 artiklassa ja sitä seuraavissa artikloissa (kansalaisuuteen perustuvan syrjinnän kielto palvelujen tarjoamisen vapauden soveltamisalalla)?
            
         
               5)
            
            
               Jos vastaus kysymykseen 3 tai 4 on myöntävä, voidaanko Alankomaiden [rikoslain] 67 §:n 2 momentin kaltaista säännöstä, siltä osin kuin se mahdollistaa jäsenvaltion [kansalaisten], joilla on vakinainen asuin- tai oleskelupaikka muussa jäsenvaltiossa kuin Alankomaissa, väliaikaisen vangitsemisen, kun sen todetaan olevan tehokkaan tutkinnan, syyttämisen ja oikeudenkäynnin edun mukaista, pitää laillisena EY 45–48 artiklassa ja EY 55 artiklassa tarkoitettujen yleiseen järjestykseen ja turvallisuuteen sekä kansanterveyteen liittyvien syiden perusteella?